**KOMENTE DHE REKOMANDIME**

**MBI RAPORTIN E MONITORIMIT PËR 8 MUJORIN E vitit 2024**

**PËR KOMISIONERËT PUBLIKË**

1. **Vlerësim i përgjithshëm**

**Institucioni i Komisionerëve Publikë**, gjatë 8 mujorit të vitit 2024 ka administruar dhe menaxhuar fondet publike sipas programit “Veprimtaria e komisionerit publik” në grupin buxhetor 63 “Institucionet e sistemit të drejtësisë”.

**Programi “Veprimtaria e komisionerit publik”** e KP ka përcaktuar qëllimin:

*“Procesi i rivlerësimit të gjyqtarëve dhe prokurorëve në Republikën e Shqipërisë ka për qëllim garantimin e funksionimit të shtetit të së drejtës, pavarësinë e sistemit të drejtësisë si dhe rikthimin e besimit të publikut tek institucionet e këtij sistemi”.*

Për arritjen e këtij qëllimi është përcaktuar objektivi:

*“Mbrojtja e interesit publik gjatë kryerjes së procesit të rivlerësimit, respektimi i parimit të paanësisë dhe pavarësisë, procesit të rregullt ligjor, transparencës dhe frymës së bashkëpunimit ndërmjet dy komisionerëve publikë, ONM dhe institucioneve të tjera”*

Sipas relacionit dhe tabelave të paraqitura nga Komisionerët Publikë, produkti i këtij institucioni *“Çështje të njoftuara nga KPK dhe shqyrtuar nga KP brenda afateve ligjore”* nga 92 të planifikuara për vitin 2024, janë realizuar në sasi 58 çështje, shoqëruar me një kosto prej 68 milionë lekë, për 8 M e vitit 2024.

1. **Karakteristika kryesore të performancës së shpenzimeve**

Në fund të 8 mujorit të vitit 2024, situata në lidhje me realizimin e shpenzimeve të buxhetit, krahasuar me faktin, sipas raportit të monitorimit të paraqitur nga ana e institucionit, sipas të dhënave të Sistemit Financiar Informatik të Qeverisë dhe AFMIS, paraqitet si më poshtë, *në mijë lekë:*

|  |  |  |  |  |
| --- | --- | --- | --- | --- |
| **NR.** | **Emërtimi** | **Plani** | **Fakti** | **Përqindja e realizimit** |
| 1 | *Shpenzime personeli* | 108,300 | 65,979 | 61% |
| 2 | *Shpenzime të tjera korente* | 7,100 | 2,447 | 34% |
| 3 | *Shpenzime kapitale* | 1,500 | 0 | - |
| **TOTALI** | | **116,900** | **68,426** | **59%** |

Siç shikohet nga tabela e mësipërme, KP përgjatë periudhës 8 mujore të vitit 2024, ka realizuar fondet për shpenzimet e personelit në masën prej 61 % dhe për shpenzimet e tjera korente në masën 34%. Në total KP ka një realizim faktik të planit për vitin 2024 në masën 59 për qind, realizim ky në trendin normal për periudhën.

1. **Informacion mbi volumin dhe madhësinë e ndryshimit të buxhetit.**

Për Buxhetin e Komisionerëve Publikë për 8 mujorin e vitit 2024, situata në lidhje me ndryshimet në planifikim, paraqitet në tabelën e mëposhtme:

|  |  |  |  |
| --- | --- | --- | --- |
| **Programet** | **Buxheti fillestar 2024** | **Buxheti me ndryshime** | **Diferenca** |
|  | **(1)** | **(2)** | **(3=2-1)** |
| Veprimtaria e komisionerit publik | 114,900 | 116,900 | 2,000 |

Për këtë institucion, situata në lidhje me ndryshimet e buxhetit gjatë vitit 2023, duke u nisur nga buxheti fillestar sipas ligjit nr. 97/2023, “Për buxhetin e vitit 2024”, ka ardhur si pasojë fondeve të akorduara si fonde shtesë nga Fondi i veçantë, dhe akordimi i fondeve shtesë për mbulimin e efektit të rritjes së pagave.

1. **Komente dhe rekomandime**

* Vlerësojmë që përmbajtja e anekseve është paraqitur sipas formateve të përcaktuara në Udhëzimin nr. nr. 14, datë 30.05.2023 “Për procedurat standarde të monitorimit të buxhetit në njësitë e Qeverisjes Qendrore”.
* Raporti i monitorimit është paraqitur në Ministrinë e Financave dhe Ekonomisë brenda afatit të përcaktuar.
* Lidhur me përmirësimin e cilësisë së përmbajtjes së raportit të monitorimit rekomandojmë plotësimin e treguesve të performancës në nivel qëllimi dhe objektivi në aneksin 4 *“Raporti i realizimit të treguesve të performancës së programit”*. Për plotësimin e tyre rekomandojmë:
  + Plotësimin e treguesve, përcaktimin e njësisë matëse në kolonën përkatëse, si edhe të plotësohet kolona e treguesve faktikë me vlerën që është realizuar faktikisht për periudhën nëse janë të matshme për periudhën.

1. **Publikimi:**

Raporti i Monitorimit për 8 mujorin e vitit 2024, është publikuar në faqen zyrtare të Komisionerëve Publik.

Linku: <http://ikp.al/buxheti/>